Case ID: 1040977
Sentence 16: Apellyasiya Məhkəməsi tərəfindən müəyyən edilmişdir ki, Kommersiya qurumunun Dövlət reyestrindən çıxarışa və nizamnaməyə görə İddiaçı1 xxx 2013-cü il tarixdə dövlət qeydiyyatına alınmış, iddiaçı ilə cavabdeh arasında bağlanmış xxx 2018-ci il tarixli, ***** saylı müqaviləyə görə iddiaçı müqavilənin tərkib hissəsi sayılan Əlavə-razılaşdırma protokollarında göstərilmiş malları təhvil-təslim aktı əsasında cavabdehə verməyi, cavabdeh isə razılaşdırma protokoluna əsasən əvvəlcədən vurulmuş elektron faktura əsasında malları təhvil-təslim aktı ilə iddiaçıdan qəbul etməyi, bu müqavilənin müəyyən etdiyi müddət və şərtlər əsasında malların dəyərini ödəməyi öhdələrinə götürmüşlər, həmin müqavilənin 4.1-ci maddəsinə uyğun olaraq, cavabdeh aldığı malların dəyərini ya əvvəlcədən, ya da malları aldıqdan sonra ən geci 15 gün ərzində ödəmək öhdəliyini götürmüş, tərəflər arasında tərtib olunmuş xxx 2018-ci il tarixdən xxx 2018-ci il tarixə qədər olan dövr üçün qarşılıqlı hesablaşmalar barədə üzləşmə aktına görə cavabdehin iddiaçıya olan borc üzrə son qalığı əlavə dəyər vergisi ilə 112.901,81 manat təşkil edir, iddiaçı, xxx 2018-ci ildə pretenziya ilə cavabdehə müraciət edərək, müqavilə üzrə yaranmış 112.901,81 manat məbləğində borcun ödənilməsini tələb etmişdir.Apellyasiya Məhkəməsi iş materiallarını araşdıraraq o nəticəyə gəlmişdir ki, cavabdeh aldığı malların dəyərini ya əvvəlcədən, ya da malları aldıqdan sonra ən geci 15 gün ərzində ödəmək öhdəliyini götürmüş, cavabdehin iddiaçıya olan borcunun əlavə dəyər vergisi ilə birlikdə 112.901,81 manat olması iş materiallarında olan üzləşmə aktı və elektron qaimələr ilə təsdiq edilir, cavabdeh apelyasiya şikayətində üzləşmə aktının əvvəlki rəhbərlik tərəfindən təsdiq edildiyini, borcun üzləşmə aktında göstərilmiş məbləğdə olmadığını bildirsə də, bunu təkzib edəcək hər hansı bir sübutu məhkəməyə təqdim etməmişdir.